สวัสดีค่ะช่วงนี้มีอาการหัวใจเต้นช้าผิดปกติเป็นช่วง ๆ จับชีพจรได้ประมาณ 40 ครั้งต่อนาที บางครั้งก็เป็นไม่กี่วินาที บางครั้งก็เป็นหลายนาที แล้วหัวใจก็จะกลับมาเต้นปกติ ช่วงเดือนที่ผ่านมามีอาการแบบนี้แทบทุกวัน วันละหลายครั้ง ขณะที่เป็นจะรู้สึกใจหวิว ๆ เหมือนกำลังตกจากที่สูง หายใจไม่ค่อยอิ่ม แต่ไม่วูบ ไม่เป็นลม สังเกตว่าจะเป็นบ่อยขณะพัก เช่น ตอนนั่ง ตอนนอน (เป็นบ่อยตอนล้มตัวลงนอนใหม่ ๆ) ออกกำลังกายได้ปกติ ไม่เคยมีอาการตอนเหนื่อยข้อมูลส่วนตัว น้ำหนัก 100 กก. สูง 167 อายุ 29 ความดันปกติ ไม่เครียด นอนหลับได้ปกติขอสอบถามแพทย์ค่ะว่าอาการแบบนี้คืออะไร มีอันตรายมากหรือไม่ และควรดูแลรักษาอย่างไรต่อไปขอบค่ะ
สวัสดีค่ะ หากวัดอัตราการเต้นของหัวใจได้ช้ากว่า 50 นาทีต่อครั้ง หรือมีบางช่วงที่เต้นช้า แล้วกลับมาเต้นเป็นปกติ เรียกว่าเป็น หัวใจเต้นผิดจังหวะชนิดเต้นช้ากว่าปกติสำหรับอาการ อาจมีอาการที่แตกต่างกันออกไปขึ้นอยู่กับความผิดปกติของการเต้นของหัวใจและความรุนแรง บางรายอาจไม่พบอาการหรือความผิดปกติใด ๆ แต่บางรายอาจมีอาการที่สังเกตได้ เช่น ใจสั่น วิงเวียน หน้ามืด วูบคล้ายจะเป็นลม เหงื่อออกมาก หายใจหอบ เหนื่อยง่าย เจ็บหน้าอก เป็นต้นดังนั้น หากวัดอัตราการเต้นของหัวใจได้น้อยกว่า 50 ครั้ง เป็นช่วงๆ ร่วมกับมีอาการใจหวิวๆ หายใจไม่ค่อยอิ่มดังกล่าว แนะนำควรไปพบอายุรแพทย์เพื่อทำการตรวจว่ามีการเต้นของหัวใจผิดจังหวะหรือไม่ เป็นชนิดใด โดยการตรวจด้วยคลื่นไฟฟ้าหัวใจ และตรวจหาสาเหตุต่างๆ เช่น มีโรคหลอดเลือดหัวใจ ความดันโลหิตสูง กล้ามเนื้อหัวใจอักเสบ มีภาวะฮอร์โมนไทรอยด์ต่ำ สมดุลเกลือแร่ในร่างกายผิดปกติ การทานยาบางชนิด เป็นต้นนอกจากนี้แล้ว หากมีน้ำหนักตัว 100 กิโลกรัม สูง 167 เซนติเมตร เท่ากับมีค่าดัชนีมวลกาย (BMI) ที่ 35.86 ถือว่ามีโรคอ้วน ระดับ 3 หรืออ้วนมาก แนะนำควรลดน้ำหนัก ด้วยการปรึกษาแพทย์ เพื่อที่จะได้ตรวจหาโรคอื่นๆ ที่มักพบร่วมด้วย เช่น เบาหวาน ไขมันในเลือดสูง ความดันโลหิตสูง ข้อเสื่อม เป็นต้น ในเบื้องต้น ก็ควรเลือกทานอาหารที่ถูกสัดส่วนให้ครบ 5 หมู่ งดการทานขนมหวานและน้ำหวานต่างๆ ลดการทานอาหารที่มีไขมันสูง ออกกำลังกายสม่ำเสมอ แต่ไม่หักโหมจนเกินไป และที่สำคัญไม่ทานซื้อยาลดความอ้วนทานเองเด็ดขาด